text: Omfattende hærværk på Koldinghus
  21 juli 2011 kl. 13.42
  Døre, vinduer og vægge er overmalet på Koldinghus. Der er tale om det mest omfattende hærværk nogensinde.
  - Jeg undrer mig over, at folks børn ikke er bedre opdraget, at de laver sådan noget svineri, siger museums-direktør Poul Dedenroth-Schou, Koldinghus. 
  Han siger til TV SYD, at Koldinghus flere gange har været udsat for mindre hærværk. 
  - Det her er det mest omfattende, vi nogensinde har set.
  Bygningerne på Koldinghus og Staldgården bestyres af Slots- og ejendomsstyrelsen. Det er den, der skal tage stilling til, hvad der skal ske. 
  Tilsyneladende har hærværksmændene skånet det gamle murværk og kun sprayet på vinduer og døre - plus den store hvide væg ved Staldgården.
  - Det er sjov som sådan en hvid væg tiltrækker grafitti-malere. 
  Hærværket er sket i løbet af aften- og nattetimerne. Koldinghus er oplyst hele natten, så gerningsmændene har haft godt arbejdslys...
  